## dachser_inteligent_logistics

Tlačová správa V Bratislave, 31. 10. 2019

**DACHSER expanduje na severe Anglicka**

**Medzinárodný poskytovateľ logistických služieb DACHSER otvoril novú pobočku v britskom meste Rochdale neďaleko Manchestera. DACHSER tu investoval 16 miliónov eur do nových priestorov s rozlohou 5 175 metrov štvorcových.**

*“Naša investícia zdôrazňuje záväzok spoločnosti DACHSER voči britskému trhu a napriek pretrvávajúcim neistotám ohľadom Brexitu, odráža náš optimizmus týkajúci sa budúcnosti obchodných vzťahov so zvyškom Európy,"* hovorí Mark Rollinson, Managing Director DACHSER UK.

Od akvizície spoločnosti J. A. Leach Transport Limited v roku 2010 vzrástol biznis spoločnosti DACHSER vo Veľkej Británii päťnásobne, čo vyžaduje rozšírenie skladovacích kapacít. *"Táto investícia podporuje nielen naše rastové ambície na severe Veľkej Británie, ale tiež znamená, že môžeme aj naďalej plniť a prekračovať očakávania našich zákazníkov, čo sa týka kvality poskytovaných služieb,"* dopĺňa Mark Rollinson, Managing Director DACHSER UK.

DACHSER má vo Veľkej Británii šesť pobočiek, ktoré spoločne zamestnávajú celkom 448 ľudí. Z toho 106 zamestnancov pracuje v Rochdale, kde spoločnosť v nasledujúcich piatich rokoch očakáva nárast pracovných miest.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk